หุ้นปิดครึ่งวันเช้าบวก0.29จุด
ดัชนีหุ้นภาคเช้าปิดตลาดที่ระดับ 1,060.50 จุด เพิ่มขึ้น 0.29 จุด ด้วยมูลค่าการซื้อขาย14,833 ล้านบาท
11 ส.ค. 2554

ดัชนีหุ้นภาคเช้าปิดตลาดที่ระดับ 1,060.50 จุด เพิ่มขึ้น 0.29 จุด ด้วยมูลค่าการซื้อขาย14,833 ล้านบาท 




ดัชนีหุ้นไทยปิดทำการในช่วงครึ่งวันเช้าของวันที่ 11ส.ค. ที่ระดับ 1,060.50 จุด ด้วยมูลค่าการซื้อขายทั้งสิ้น 14,833 ล้านบาท ทั้งนี้ ดัชนีหุ้นยังคงผันผวนช่วงเช้าลงไปต่ำสุดที่ระดับ 1,054.03 จุด และขึ้นไปสูงสุดที่ระดับ 1,062.98 จุด 
บล.ดีบีเอสวิคเคอร์ส ระบุว่า ปัจจัยภายเสี่ยงจากภายนอกประเทศยังคงกดดันการลงทุนในตลาดหุ้นทั่วโลก โดยเฉพาะความวิตกว่าปัญหาหนี้สินยุโรปจะส่งผลกระทบกับความแข็งแรงของธนาคารฝรั่งเศส และภาคการเงินสหรัฐ ซึ่งมีการเข้าลงทุนในพันธบัตรของประเทศที่มีความเสี่ยงจากปัญหาหนี้สินในยูโรโซน
นอกจากนั้นตัวเลขเศรษฐกิจสหรัฐที่รายงานออกมาบ่งชี้ว่าเศรษฐกิจสหรัฐซบเซามาก ภาคแรงงานอ่อนแอ โดยมีอัตราการว่างงานสูงถึง 9.1% ทำให้การบริโภคชะลอตัว และการบริโภคคิดเป็น 70% ของ GDP สหรัฐ สำหรับการเมืองในประเทศ ได้มีการจัดตั้งรัฐบาลใหม่เรียบร้อยและกำลังจะเริ่มปฏิบัติงาน ซึ่งในระยะสั้นยังมีน้ำหนักต่อตลาดไม่มากนัก สรุปโดยรวม น้ำหนักความเสี่ยงของปัจจัยภายนอกมีผลต่อตลาดมากกว่าปัจจัยภายใน และตลาดมีสิทธิอ่อนตัวลงต่อ ดังนั้นเมื่อดัชนีปรับตัวเพิ่มขึ้นแนะนำขายทำกำไร และใน  ทางเทคนิคขณะนี้มีเป้าหมายแนวรับสำหรับการลงทุนระยะกลาง-ยาวเท่ากับ 1,020, 1,000จุด